Stanley Sadie

Stanley Sadie (født 30. oktober 1930, død 21. mars 2005) var en britisk musikkviter, musikkritiker, redaktør og journalist. Han er særlig kjent for å ha redigert den første og andre utgaven av musikkleksikonet The New Grove.

Han ble født i London og utdannet seg ved St Paul's School. I 1950 påbegynte han musikkstudier ved Gonville og Caius College i Cambridge under ledelse av professor Thurston Dart. Etter å ha tatt en filosofisk doktorgrad om britisk kammermusikk på 1700-tallet underviste Sadie ved Trinity College of Music i London fra 1957 til 1965. Han bega seg deretter inn i journalistikken, og ble musikkritiker for avisen The Times i 1964.Latham, Alison. «Obituary: Stanley Sadie». The Guardian, 23. mars 2005. På 1960-tallet skrev han mange musikkanmeldelser for ulike publikasjoner, og ble i 1966 ansatt av The Musical Times.

I 1970 begynte han å arbeide på den sjette utgaven av Grove Dictionary of Music and Musicians, som ble publisert i 1980 under tittelen The New Grove.«Stanley Sadie». The Times, 23. mars 2005. Den neste utgaven ble gitt ut i 2001, og hadde totalt 29 bind. I 1981 forlot Sadie The Times for å få arbeidet med andre Grove-leksika, blant dem The New Grove Dictionary of American Music (1986) og The New Grove Dictionary of Opera (1992). På 1960- og 70-tallet skrev han biografier om Mozart, Beethoven og Händel. I 1976 ble han redaktør for Master Musicians, en serie av biografier om musikkpersonligheter.

Han var president i Royal Musical Association (1989–1994), av den internasjonale musikkvitenskapelige Society (1992–1997), og av forstanderskapet av Holst Birthplace Museum i Cheltenham. Et festskrift med tittelen Words about Mozart: Essays in Honour of Stanley Sadie ble utgitt i 2005, redigert av Dorothea Link og Judith Nagley.Link, Dorothea & Judith Nagley (red.). Words about Mozart: Essays in Honour of Stanley Sadie. Woodbridge: Boydell Press, 2005. .

Sadie døde i sitt eget hjem i Cossington, Somerset, den 21. mars 2005 av amyotrofisk lateral sklerose (Lou Gehrigs sykdom).Kozinn, Allan. «Stanley Sadie, 74, Writer and Scholar of Music History, Dies». The New York Times, 23. mars 2005. Han hadde fått diagnosen noen uker tidligere. Han var 75 år gammel da han døde. Sadie giftet seg to ganger. Hans første kone, Adele, som han hadde to sønner og en datter sammen med, døde i 1978. Med hans andre kone, Julie Anne, som også var musikkviter, hadde han en sønn og datter med.

Hans barnebarn er den kjente engelske fiolinisten Nicola Sadie. I 1982 ble Sadie utnevnt til Kommandør av Order of the British Empire. Han mottok et æresdoktorat fra University of Leicester, og han ble valgt til æresmedlem av Royal College of Music og Gonville og ved Caius College, Cambridge.

 Referanser 

 Eksterne lenker 

  Intervju med Stanley Sadie av Bruce Duffie, 29. oktober 1992

Kategori:Order of the British Empire (CBE)
Kategori:Briter
Kategori:Musikkforskere